ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670013376

ขอความช่วยเหลือแก้ไขปัญหาการสัญจรของรถบรรทุกดินของโครงการก่อสร้าง(ไม่ทราบชื่อโครงการที่แน่ชัด) ทำเศษดินร่วงหล่นลงถนน บริเวณ ภายในซอยรามคำแหง 174 แขวงมีนบุรี เขตมีนบุรี กรุงเทพมหานคร จุดสังเกต ให้ตรงเข้ามาภายในซอยรามคำแหง 174 ตรงไปทางหมู่บ้านบัวขาว ประมาณ 1 กิโลเมตร ให้เลี้ยวขวาตรงไปอีกประมาณ 1 กิโลเมตร โครงการก่อสร้างดังกล่าวจะตั้งอยู่ทางด้านขวามือ อยู่เยื้องกับโครงการหมู่บ้านของศุภาลัย เนื่องจากผู้ร้องแจ้งว่าวันที่ 2 เมษายน ช่วงเวลาประมาณ 07.29 น. ผู้ร้องได้พบเห็นรถบรรทุกดินที่บรรทุกขนดินออกมาจากโครงการก่อสร้าง(ไม่ทราบชื่อโครงการที่แน่ชัด) ซึ่งมักจะมีดินหล่นลงมาจากรถบรรทุกเป็นจำนวนมาก อยู่เป็นประจำ ซึ่งดินบางก้อนที่หล่นลงมานั้นมีขนาดเท่ากับหมวกนิรภัย โดยมีระยะทางที่ดินหล่นจากโครงการไปจนตลอดเส้นทาง ยาวประมาณ 1 กิโลเมตร ผู้ร้องแจ้งว่าเวลาที่ดินแห้งลงแล้ว ทำให้เกิดฝุ่นละอองจากดินขึ้นมา และมักจะติดอยู่กับพื้นผิวของถนน ทำให้พื้นผิวถนนมีลักษณะที่ขรุขระ จึงทำให้ประชาชนที่ใช้รถยนต์และรถจักรยานยนต์สัญจรผ่านเส้นดังกล่าว ไม่ได้รับความไม่สะดวกในการขับขี่และได้รับความเดือดร้อนเป็นอย่างมาก ประกอบกับผู้ร้องแจ้งว่า ทางโครงการก่อสร้างหรือทางผู้ที่ขับขี่รถบรรทุกไม่ได้มีการมาดำเนินการเก็บกวาดเศษดินที่ร่วงหล่นลงมาจากรถบรรทุกแต่อย่างใด ประสบปัญหาเป็นระยะเวลามากกว่า 1 สัปดาห์ จึงประสงค์ให้ทางหน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว เพื่อช่วยบรรเทาความเดือดร้อนให้แก่ผู้ร้องและประชาชนในพื้นที่ต่อไป 


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata